CURSA
TOATE PERSONAJELE, ORGANIZAȚIILE ȘI MOMENTELE PREZENTATE SUNT FICTIVE
EPISODUL 11
Bun. Să începem.
Vom începe acum audierea disciplinară cu privire
la Ryu Jaemin, asistent manager în Echipa 2 RP
și Park Yoonjo, asistent manager Echipa 3 RP.
Dar înainte de asta,
trebuie să mai vină câțiva oameni.
Cine?
Ea ce caută aici?
Vă rog, dnă Goo.
Ce se petrece aici?
CU O SĂPTĂMÂNĂ ÎNAINTE DE AUDIEREA DISCIPLINARĂ
Da.
DIRECTOR DE VÂNZĂRI
Te rog să anulezi audierea disciplinară.
Mă tem că nu pot.
Chiar nu știi care e adevărata problemă?
Nu poți arunca toată vina pe cei de la Relații cu Publicul!
Doar departamentul de RP e responsabil de asta.
Și nu doar ei. Și tu ești.
Conducem o afacere, nu o organizație caritabilă.
Cât mai trebuie să facem o excepție pentru tine?
De ce trebuie să suferim din cauza incompetenței tale?
Nu o dată, ci de două ori!
Dacă n-o rezolvăm cum trebuie, compania Seyong se va prăbuși, da?
Asta încerc să opresc.
Iar ăsta e sfârșitul tău!
Vor ține o audiere disciplinară așa curând?
Împotriva celor de la Relații cu Publicul, nu a celor de la Vânzări?
Înseamnă că vor să ne folosească drept țapi ispășitori.
Acțiunile lor abjecte fac lucrurile și mai sigure.
Oare ce încearcă să ascundă?
Ascultă.
Cât de implicat e dl Song în asta?
L-am întrebat,
- …dar nu mi-a răspuns. - Credeai că-ți va spune?
Ce fel de idiot pune o asemenea întrebare direct?
Prostule.
Doamne, m-ai speriat!
Asta e o ședință de urgență?
Nu contează cum îi spunem,
dar cu siguranță e o urgență.
Ce se întâmplă după o audiere disciplinară?
E ceva ce fac înainte să te pedepsească.
Oamenii spun că
odată ce vă pedepsesc, urmează dna Goo.
Care e problema lor cu dna Goo?
De ce vor atât de mult să scape de ea?
Nu asta contează acum.
Ce o să faceți?
Analiza falsă a ingredientelor pe care dl Song i-a dat-o lui Hugil.
Cred că ar trebui să începem cu asta.
M-ați speriat.
Vă vede toată lumea.
De ce țineți ședința asta în birou?
- Sunt ochi peste tot. - Seunghee.
M-am gândit că aveți nevoie de întăriri.
Seunghee!
Domnule Heo, nu te-am mai văzut de mult.
Aș vrea să vă ajut și eu.
Nu e corect să dăm toată vina pe tine.
Ar fi greșit.
Domnule Heo.
Nu știam că ești atât de expresiv.
Ce vreți să fac?
Nu mai putem face nimic în privința mea acum,
așa că hai să găsim o cale să-l ajutăm pe dl Ryu.
El a divulgat situația,
dar nu asta e ideea.
Hai să ne interesăm de echipa de Vânzări.
Știi că am o rețea socială bună.
Apropo,
n-ar trebui să încercăm să rezolvăm și situația dnei Park?
Marketingul negativ.
Jihyo mi-a zis că te-ai opus de la bun început.
De ce să fii pedepsită doar tu?
Am încredere în tine și te plac.
Hei! Ce-i asta?
Analiza ingredientelor. Ar trebui să le-o arătăm.
Deci asta e
analiza ingredientelor pe care i-a dat-o dl Song lui Hugil.
Bine.
Și asta e cea pe care am cerut-o eu.
OARE SEYONG ȘI-A UCIS SUBCONTRACTANTUL?
E bun articolul.
Dar Jaemin…
Hyeyoung.
N-ar trebui să te simți prost din cauza asta.
S-a întâmplat să vezi. N-a fost intenționat.
Și ai zis că i-ai spus.
L-am anunțat după ce s-a luat decizia la ziar.
Crezi că te-ai simți mai bine acum dacă ți-ai fi ferit privirea de dragul lui?
Nu cred. Te-ai simți foarte vinovată.
Nu cred că trebuie să ne facem griji pentru Jaemin.
Te plac, Eun.
Simt ceva pentru tine.
Hai să ieșim împreună.
Nu ieși cu nimeni acum, nu?
Ai ieșit vreodată cu o femeie?
Încă o dată, pui aceeași întrebare.
Dar de ce contează asta?
Contează.
Contează mult.
În Coreea,
e greu să vorbești despre genul ăsta de relație.
Ești întrebat dacă ieși cu cineva
și când urmează să vă căsătoriți.
Și nu poți răspunde la asemenea întrebări.
Apoi te gândești: „Nu pot face asta.”
„Vreau să mă laud cu partenerul meu, să primesc binecuvântarea oamenilor
și să fiu într-o relație percepută ca normală.”
Apoi sfârșești prin a o părăsi.
Oamenii care cred că situația nu este diferită
probabil nu s-au gândit niciodată la lucrurile astea.
Oricum,
sunt rare persoanele care ajung să mă placă, deci mulțumesc.
Păi…
E un mod nedrept de a privi lucrurile.
Dacă ce ai spus ar fi adevărat,
o relație percepută ca normală pentru care oamenii sărbătoresc și te binecuvântează
n-ar eșua niciodată în Coreea, nu?
Dacă te desparți din cauza altor oameni,
relația aceea sigur va eșua.
Iar dacă o faci din alt motiv, înseamnă că nu-i iubești.
Eu ți-am spus ce simt
și tot vreau să fiu cu tine, așa că gândește-te.
Cred că problema e la tine, nu la mine.
Bine, isteațo.
Sunt isteață. Nu știai?
E o porcărie totală. Ce porcărie!
Ce porcărie nenorocită!
Calmează-te. Calmează-te.
M-a făcut incompetentă.
Chiar nu știu în ce dramă istorică joacă compania asta.
La rădăcini, e o companie farmaceutică.
Iar companiile de genul pot fi
destul de conservatoare.
Ei nu înțeleg bunul-simț.
Au standarde diferite, să știi.
Nu există standarde când vine vorba de bun-simț.
Bunul-simț e lucrul considerat corect de majoritate.
N-ar fi bun-simț dacă toți ar avea standarde diferite.
Dacă lucrezi mult timp într-o companie,
ți se pot schimba standardele.
Altfel, de ce ar acoperi oamenii greșelile directorului lor general
și și-ar dedica viețile companiei?
Nu.
Doar că aceștia nu vor
ca ei să-și fi devotat viețile în zadar,
așa că își schimbă valorile…
Nu înțeleg oamenii care fac asta. Doamne!
Știi, lucrurile pe care mi le-ai spus acum
îmi amintesc de un ticălos din trecut.
Ce ticălos?
Când eram asistent manager la o companie,
am depus la audit un raport de corupție împotriva șefului meu.
Dar ticălosul care știa cel mai bine situația
a spus la audit că șeful n-a făcut așa ceva
și i-a luat partea.
E chiar ridicol.
Așa că m-au etichetat drept avertizor.
După aceea, toată lumea m-a evitat, nici măcar n-a încercat să fie subtilă.
Nu m-au plăcut de la început
pentru că am lucrat ca jurnalistă,
iar acum aveau un motiv întemeiat să mă urască.
Știam că nu voi fi promovată niciodată.
Așa că am plecat.
Seyong era compania.
Seyong?
Da, Seyong.
Doamne! Serios.
Ia și bea.
Dar, Yijung.
Nu renunța.
De ce nu?
Sunt șanse să nu schimbi nimic,
dar dacă renunți și tu,
ei nu vor mai avea o a doua șansă.
SEO DONGHOON, DIRECTOR GENERAL
- Pleci acum? - Da.
Am auzit că ai pregătit totul singur.
Puteai să împarți lucrarea cu ceilalți.
E pentru Seyong.
Ceilalți încearcă să salveze Patiseria lui Ang.
Mă descurc singur.
La urma urmei, și Seyong e clientul nostru,
așa că trebuie s-o facem.
Nu-i putem taxa pentru asta, nu?
Nu.
Vor vrea să beneficieze gratis de serviciul de monitorizare online.
Presupun că da.
În fine, rezistă.
- Sigur. - Bine.
E treaba directorului să se ocupe de așa ceva, nu?
Ai dreptate.
Ah.
Da.
Am auzit că lucrezi din greu pentru noi, dle Seo.
Deci?
E vorba de monitorizarea online a pudrei proteice,
cum a cerut doamna Goo.
Chestia aia?
Păi, vorbim despre Earth Comm. Sigur vei face treabă bună.
De fapt, ai face bine să faci treabă bună.
Vezi tu, Seyong nu e un client ușor.
Niciodată nu e ușor să obții banii altcuiva.
Nu-i așa?
Da, ai dreptate.
Domnul Jin încă vrea să te vadă de fiecare dată când vii în vizită.
Așa e. Mă bucur că are grija mea.
E nașpa situația la voi, nu?
Da.
Cred că ar trebui să opriți temporar comentariile
de pe toate conturile de pe rețelele sociale pe care le gestionează Seyong,
inclusiv contul doamnei Lim.
Le-am verificat pe drum
și sunt pline de comentarii care învinuiesc Seyong.
Bine.
Îți mulțumesc că ai verificat.
În regulă.
Stai…
Am auzit că și un client de-al tău a fost implicat în asta.
Nu credeam că vei face asta pentru noi.
Mi se pare că cerem prea mult.
Cum am zis,
compania Earth Comm e partenera Seyong,
iar noi îndeplinim cererea clientului nostru.
Te rog să ții minte asta.
Da, așa voi face.
Bine. Pa.
Ne vedem mai târziu.
Rezultatele testelor de la MS. Tot de la el le am.
Nu ești implicat în asta?
Poftim?
Dacă nu m-ai auzit, întreb din nou.
Domnule Song.
Chiar nu ești implicat
în incidentul cu pudra proteică?
Hai, dle Kwak. Dacă știi ceva, spune-mi.
Domnule, chiar nu știu nimic.
Ești asul de la Vânzări. Tu știi ceva.
- Domnule. - Da?
Chiar nu știu nimic.
Dl Cho s-a ocupat singur de asta.
Trebuie să plec, bine?
Haide, dle Kwak.
Dl Cho s-a ocupat singur de îmbunătățirea pudrei proteice,
așa că celelalte echipe nu știu prea multe.
Iată analiza ingredientelor pe care ați cerut-o.
Asta e tot?
Da.
Echipa de cercetare avea
în continuare analiza ingredientelor primită de la Dongshin.
DEPOZIT
Da, nu putem face prea multe.
Uite ce e.
Oare să depunem o plângere la echipa de audit?
Și să fim concediați?
Departamentul de RP se va duce de râpă.
Sunt sigur că Hugil va supraviețui.
Nemernicul ăla a spus că nu vrea să se implice.
Și eu voi supraviețui.
Voi avea un copil de hrănit.
Nici să nu te gândești să depui plângere la echipa de audit.
În cazul ăsta,
hai să vă spun care e cheia problemei.
E vorba de dl Song.
Trebuie să-l cercetăm bine.
Ce-ar fi să vorbim cu șefii de echipă?
Vorbesc eu cu dra Ji.
Domnișoara Ji?
E peste puterile mele.
Tot ce pot face
e să încerc să-ți minimalizez pedeapsa pe cât posibil.
Și nici măcar nu sunt sigură că pot face asta.
Nu-mi permit să ajut pe altcineva.
În plus,
Suntae o fi avut motivele lui.
Și nu pot ignora asta.
Jaemin.
Nu cred că e bine ce faci.
Cum am putut…
Cum aș putea să-l fac pe la spate pe Suntae?
Nu asta te-am întrebat, domnule.
Vrem să știm de ce s-a întâmplat asta
și avem nevoie de ajutorul tău.
Asta înseamnă același lucru pentru mine.
Vrei să afli ceva în care e implicat Suntae.
Ascultă.
Știi ce m-a făcut să rezist în Seyong în toți anii ăștia?
Loialitatea.
Să nu faci ceva care ar putea răni compania sau pe colegii mei.
S-ar putea să fii dezamăgit să auzi asta.
Dar așa sunt eu.
Hai să ne prefacem că întâlnirea asta n-a avut loc.
Ai grijă de tine.
Plătesc eu nota.
Să vorbim cu dna Goo.
Ea are autoritatea să investigheze și cred că o va face.
Dar nu avem destule dovezi.
Avem doar analiza ingredientelor.
Și ea e într-o situație dificilă acum.
Știu asta.
Dar e singura care ne poate ajuta.
E nevoie de curaj să ceri ajutorul unui șef bun.
Cum răspunde echipa de Vânzări
la victimele efectelor secundare ale pudrei proteice?
Nu e o problemă simplă,
așa că o iau și ei în serios. Au decis să retragă toate produsele.
Înțeleg.
Și reporterul Choi Hyeyoung de la Cotidianul Daeguk.
Analiza ingredientelor pe care o avea…
Păi…
N-au fost probleme cu analiza primită de la MS.
Dar, desigur,
rezultatele pot varia în funcție de mostră.
Probabil de asta au decis să retragă toate produsele.
Ați folosit mostre diferite?
Da, păi…
Dnă Goo.
Dl Jin a spus
că s-a decis deja că dl Ryu și dra Park vor fi pedepsiți,
și că pedepsirea lor e cea mai bună scuză pe care o poate oferi compania.
Domnul Jin e la birou acum?
Și-a luat câteva zile libere până la audierea disciplinară
și are telefonul închis.
Ce rost are să ne întâlnim doar noi?
Se pare că nu putem face nimic…
Foarte bine.
Puteți pleca.
Se pare că dna Goo a cam terminat-o cu compania asta.
Exact.
Exact asta voiam să spun acolo.
Chiar o să stați cu mâinile-n sân
și o să-i lăsați să ne distrugă departamentul?
Ce altceva putem face? Suntem cel mai slab departament.
Salut.
Un șef de echipă de Vânzări n-ar fi putut face asta singur
dacă nu l-ar fi susținut superiorii?
Exact.
Cât despre analiza ingredientelor…
Dl Song Suntae mi-a explicat mai devreme.
A zis că s-au folosit mostre diferite
și că n-au fost probleme cu rezultatele primite de la MS…
Nu.
A fost aceeași mostră.
Iar analiza a fost furnizată de dl Song.
A fost aceeași mostră?
Da.
Dnă Goo.
Nu-ți spun suspiciunile mele ca să mă salvez.
Și nu cred
că putem afla adevărul înainte de audierea disciplinară.
Și?
Am decis să-ți spun asta
fiindcă nu cred
că vei ignora situația, ca ceilalți directori de aici.
Știu că nu vei renunța pentru că nu ai puterea să faci asta.
Sper că vei investiga cum trebuie problema
chiar și după audiere.
Dar problema e că…
s-ar putea să nu mai fiu aici după audiere.
Ceea ce înseamnă că, dacă voi investiga asta,
trebuie s-o fac înainte de audiere.
Vreau să spun
că trebuie să facem ceva. Hai să le arătăm cum stă treaba.
„Ne-a fost de ajuns.”
Și ce vrei să faci?
- Să demisionăm cu toții? - În loc să demisionăm,
ce-ar fi să trimitem un mesaj de genul: „Vrem să se spună adevărul!”
Să postăm asta pe site-ul firmei.
Adevărul?
Nu fi dramatică.
Ai participat vreodată la un protest? Știi ce e un cocktail Molotov?
Sigur ai experiență în asta, dle Gi.
Sincer, dl Ryu a făcut o greșeală.
Acea reporteră e prietenă cu el.
El nici măcar nu înțelege slujba asta.
În plus, dra Park e angajata criticată de postarea pe site.
Eu cred că-i pedepsesc pe cei doi pentru greșelile pe care le-au făcut.
Nu.
Nu e adevărat.
Nu dl Ryu a scurs informația.
În plus, nu asta e ideea.
Problema e că mereu încearcă să-și acopere problemele.
Iar domnișoara Park e…
E doar o victimă!
Cum poți spune că lucrezi aici dacă nici măcar asta nu înțelegi?
Hai să mai vorbim după ce se decid asupra pedepselor.
Poate scapă basma curată.
În cazul ăsta, vom părea o adunătură de idioți.
Nu-i aduna pe toți pentru o prostie.
Unde e dra Park?
A zis că se duce la spital
să-l vadă pe proprietarul de la Patiseria lui Ang.
Am fost și eu la el.
Da? De ce?
Fiindcă m-am simțit prost.
Am stresat pe cineva atât de tare, încât s-a îmbolnăvit.
Îmi stătea pe suflet.
Reacțiile se schimbă treptat.
Iar vânzările tale se îmbunătățesc.
Îmi pare rău, domnule.
E vina mea.
N-ai avut de ales.
Nu e adevărat.
Asta îmi spune toată lumea.
Dar ar fi trebuit să continui să încerc să-i opresc,
iar dacă nu puteam, trebuia să-mi dau demisia pe loc.
Dar…
n-am făcut-o și îmi pare rău.
Și îmi pare rău că mi-a luat atât de mult să vin aici.
Sincer,
mi-a fost teamă.
Mi-a fost teamă că dl Hwang nu se va face bine
și că veți da vina pe mine pentru tot.
Îmi pare rău.
Tehnic vorbind…
e vina companiei Seyong.
Nu e vorba că nu știu asta.
Dar nu vezi?
Ești singura care-și cere scuze.
Au trecut zile întregi de când am făcut acea postare, dar au tăcut mâlc.
Îmi pare rău.
Îmi pare rău că asta e tot ce-ți pot spune acum.
SEYONG
Dacă ne concediază pe amândoi?
Îi dăm în judecată.
Da.
Mama ta e judecătoare, nu?
Ce treabă are asta?
Sigur cunoaște multă lume în domeniul juridic.
Ar fi de ajutor dacă ajungem să-i dăm în judecată.
Sigur, cunoaște multă lume.
Dar eu nu cunosc.
Așa e. Nu sunteți apropiați.
Nu. N-am mai văzut-o de mult.
Mereu te superi când cineva vorbește despre mama ta.
Dar tu?
Tu tot nu-i spui mamei tale „mamă”.
Noi doi suntem în situații complet diferite, da?
Nu vorbi de parcă am fi în aceeași situație.
Bine. Situația ta e mult mai extremă, jalnică și tragică.
- Ești mulțumită acum? - Acum e jignitor într-un mod diferit.
Pregătiți-vă.
Te-ai mai liniștit?
Deloc.
Înainte să începem audierea disciplinară a dlui Ryu Jaemin și a drei Park Yoonjo,
trebuie să lămurim ceva.
E vorba de procesul de îmbunătățire a pudrei proteice.
Ce legătură are cu audierea?
Sunt sigur că știți
cu toții că furnizorul de ingrediente pentru pudră proteică
nu mai e o companie numită Dongshin, ci una numită PF.
Iar compania PF
e condusă de o rudă a dlui Cho Jinseo, șeful Echipei 1 de Vânzări.
Clădirile lor, personalul și capacitățile lor de cercetare și dezvoltare
sunt necorespunzătoare,
deci nu e de mirare că produsul oferit de ei a fost necorespunzător.
Și am aflat că atunci când victimele au reclamat asta,
au lucrat împreună la mușamalizare.
Despre ce naiba vorbești?
- Îți place să joci golf, nu? - Poftim?
E o întrebare simplă.
Îți place să joci golf, nu?
CU O ZI ÎNAINTE DE AUDIEREA DISCIPLINARĂ
Bună seara. Ce te aduce tocmai până aici?
Putem merge undeva să vorbim?
M-am tot gândit.
Ce părere are dl Song Suntae despre asta?
Cât de implicat e în mita oferită domnului Cho?
E complet nevinovat?
E miezul acestei situații?
Sau e factorul imprevizibil?
Presupun, Dle Song,
că poate nu știai
că analiza ingredientelor pe care ne-ai dat-o…
era falsă.
Cine știe, poate doar ai luat-o la dl Cho și ai dat-o mai departe.
Chiar dacă sunteți din aceeași regiune
și ați mers la aceeași școală,
poate nu ai nimic de-a face cu mita lui.
Da.
Dacă eram eu, te-aș fi crezut.
Dar chestia e că,
în ochii altora, lucrul acesta e greu de crezut.
Mai ales la Seyong,
unde oamenii se folosesc de relațiile personale
și de relațiile
dintre băieții vechi ca să se susțină reciproc.
Doamnă Goo…
Domnul Jin l-a implicat pe domnul Kim,
iar tu erai puntea dintre domnii Cho și Jin, nu?
Asta e esența scandalului cu pudra de proteine
și unde a început totul.
Ce…
Ce vrei să fac?
Spui că vrei să devin avertizor de integritate?
Eu…
Eu urăsc genul ăsta de oameni.
Domnule Song.
E în regulă să părăsești vasul
dacă se scufundă.
Vremurile s-au schimbat.
Poți face asta acum.
„Directorul adjunct Song Suntae, care mușamalizează mita directorului Jin.”
Trebuie să treci peste asta.
Nu mai lăsa trecutul Seyong să-ți decidă valoarea.
Lasă viitorul companiei să decidă.
Da, așa a fost înlocuit furnizorul de ingrediente, Dongshin,
de PF, o companie condusă de socrii lui Cho Jinseo.
În schimb, Park Jihoon, președintele PF,
le-a dat domnilor Kim și Jin abonamente la clubul de golf și mașini.
Îmi cer scuze că nu v-am spus asta mai devreme.
Domnule Kim, ești membru al CC Yeochon, nu?
Domnule Jin, tu ești membru al Dongbu Benest.
Abonamentul la CC Yeochon costă 1,8 miliarde de woni,
iar abonamentul la Dongbu Benest costă 980 de milioane.
Ajunge! N-are nicio legătură cu asta!
Dați-o afară!
Park Jihoon, președintele PF, le-a cumpărat acele abonamente.
El e și cumnatul lui Cho Jinseo, șeful Echipei 1 de Vânzări…
Am zis s-o luați pe femeia aia de aici!
Vorbește prostii. Luați-o de aici!
Am zis s-o luați pe femeia aia de aici!
Nu mă auzi?
Nu-ți place doar golful.
Îți plac și mașinile și stațiunile de lux.
- Ajunge. - Îți plac și banii, evident.
Ajunge!
Domnule Jung.
Mi-am dedicat viața companiei Seyong.
Știți asta.
Știți asta, domnule.
Mi-am dedicat toată viața!
Am fost…
Nu.
Nu!
Echipa de audit.
- Investigați problema în detaliu. - Da, domnule.
Voi doi aveți ceva de spus?
Eu nu, domnule.
Mie…
niciodată nu mi-a fost rușine că lucrez la Seyong.
Dar asta nu pentru că aș fi fost mândru că lucrez aici,
ci pentru că nu aveam așteptări.
Dar colega mea de aici
s-a învinovățit mult
pe parcursul acestui proiect.
Pentru că nu a avut
o poziție mai fermă.
Privindu-o,
mi s-a făcut rușine de mine.
Mi-am dat seama că neglijența mea e parțial de vină
pentru cultura corporatistă depășită și absurdă din Seyong.
Așa că am decis să mă schimb.
Am decis să am așteptări.
Atât am avut de spus.
Te rog.
Mi-ai spus că problema e
în cultura corporativă a companiei Seyong, nu?
Da.
Se poate schimba peste noapte?
Probabil că nu peste noapte,
dar cred că a început deja să se schimbe.
Așa crezi?
Proiectul de Cercetare și Dezvoltare…
E responsabilitatea ta.
Asigură-te că-l duci până la capăt.
Da, domnule.
Bravo.
Ai fost tare la audiere.
Pentru că tu ești tare.
Tu ești motivul.
Tu ești motivul pentru care am avut gândurile alea.
Haide, nu spune așa ceva.
E stânjenitor.
Apropo, în legătură cu abonamentele de la cluburile de golf.
Cum crezi că a aflat?
Știa chiar și prețurile.
Trebuie să aibă pe cineva din interior.
Crezi că ar putea fi dl Song?
Nu.
Nu poate fi el.
Nu-i așa?
Vicepreședintele a cerut o anchetă detaliată.
Dacă dl Song a făcut ceva, se va afla.
Ai dreptate. Se va afla.
Ar trebui să bem ceva mai târziu.
Am planuri.
Deci sunteți oficial împreună?
Da, s-ar putea să fim.
Îți…
place de el?
Da.
Îmi place de el. E un tip de treabă.
E suficient, nu?
Mă întrebi cum fac diferența dintre un potențial iubit sau potențial amic?
S-ar putea să-ți placă mult de amicul tău.
Dar confunzi asta vreodată cu sentimentele romantice?
Doar un idiot le-ar confunda.
Presupun că da.
Te poți gândi dacă vrei sau nu s-o săruți sau să te culci cu ea.
Poți s-o faci?
Așa afli răspunsul.
Ce se întâmplă? Cine e?
Dacă e una dintre prietenele tale…
Nu se poate.
Ce?
E cumva…
Hyeyoung?
La naiba. Asta complică lucrurile.
Stai…
Hyeyoung te-a invitat în oraș?
- Ce? - E fix genul tău, nu?
Poți să bei și singur.
Pe bune…
Dacă nu e Hyeyoung, cine e?
De fapt…
ești tu.
Tu și prostiile tale…
Dumnezeule mare!
E Yoonjo, nu?
E foarte fraged. Ți se topește în gură.
Exagerezi.
Nu mă contrazice. Spun că e bună.
Bine.
Poftă bună, dle Seo.
Fac eu cinste,
în semn de mulțumire.
Apropo, ai putea să nu-mi mai spui „dl Seo”?
E prea formal.
Vrei să-ți spun „iubitule”?
Glumesc.
Ar fi prea mult.
Ce zici de „dragule”?
Cum?
Nu suntem un cuplu. Nu pot să-ți spun așa.
Nu suntem?
Suntem?
De când?
Atunci, hai să numim ziua de azi drept prima noastră zi oficială ca cuplu.
Încă e prea devreme?
Mai ai nevoie de timp?
Nu cred că mai pot aștepta.
Sunt egoistă, așa-i?
Ăsta e răspunsul tău?
Nu e foarte liniștitor.
Vrei să-mi spui că ziua de astăzi se va termina cu mine plângând?
Bine, atunci.
Suntem un cuplu, începând de azi.
Ce-i asta, o afacere?
Poți să refuzi, să știi.
Bine.
Te plac mai mult decât mă placi tu pe mine, așa că…
S-a făcut.
- Aia. - Bine.
MÂNCARE CHINEZEASCĂ AMERICANĂ
Nu?
Ai dreptate.
- Au zis: „Ce ne facem?” - Da.
Scuze publice?
Da.
Trebuie să-ți ceri scuze.
Oamenii își pierd locurile de muncă pentru că nu dezvăluie o recenzie plătită.
Ne-am folosit de rețelele de socializare ca să răspândim informații false.
Trebuie ca directorul general să-și ceară scuze sincere.
Bine.
A, da.
Trebuie să vorbești și despre scandalul intern.
Chiar trebuie să ne spălăm rufele murdare în public?
Scuzele tale n-ar trebui să fie goale.
Arată-le tuturor că-ți asumi responsabilitatea ca director general.
Ca să nu mai existe secrete.
Bine, să ne cerem scuze public.
N-am putut gestiona situația asta mai rapid din cauza audierii disciplinare
și îmi pare rău.
Știam eu că am mizat pe calul câștigător,
nu pe calul muribund.
Ne pare
nespus de rău.
Ne vom strădui
să nu se mai întâmple așa ceva.
Iar Seyong se va strădui să ne îndeplinească responsabilitatea socială.
Încă o dată, ne pare foarte rău.
Sunt Lim Jihyeon, directorul general Seyong.
În primul rând,
îmi cer sincer scuze că am cauzat atâta îngrijorare printre oameni
ca rezultat al recentei controverse
privind produsul proteic al companiei noastre.
Am desfășurat o anchetă internă minuțioasă
pentru a descoperi cauza și pentru a lua măsurile adecvate.
În timpul anchetei,
s-a descoperit
o problemă semnificativă în procesul nostru de comunicare.
Am repetat o practică greșită și depășită
fără să ne gândim prea mult la ea,
iar acest lucru nu se va mai întâmpla.
În plus, n-am reușit
să asigurăm siguranța produsului,
iar acest lucru…
M-am dus s-o văd.
… e complet inacceptabil.
Pe femeia de dinainte.
Ca să nu se mai întâmple asta,
vom face schimbări majore în comunicațiile externe.
- Stai jos un minut. - Spre surprinderea multora,
directorul general al Seyong și-a cerut scuze public.
Oare va fi de ajuns să intre iar în grațiile publicului?
Și ce vrei să faci?
N-ar fi trebuit să mă duc s-o văd.
Acum că am văzut-o, oricât de supărată aș fi,
mi-e dor de ea.
Și mi-e milă de tine.
De ce ți-e milă de mine?
Pentru că și tu ești supărat pe ea.
Ne-a părăsit.
Și știu exact cum te simți,
așa că…
dacă mi se face dor de ea, chiar și puțin,
mă simt prost.
N-am vrut să mă ascund de tine,
dar am simțit că te mint, și nu vreau să fac asta.
Yoojin.
În primul rând, apreciez că ești sinceră cu mine
cu privire la ce simți pentru mama ta.
Dar nu vreau să-ți pară rău pentru mine.
Orice simți pentru ea, e treaba ta.
Și respect asta.
Mulțumesc că spui asta.
Mă duc în cameră.
Voi încerca…
să rezolv lucrurile.
Deși nu-ți pot promite nimic.
Mă mir că m-ai sunat.
Ce vrei?
Ai auzit veștile despre mine?
Ce vești?
Candidez la primărie.
Dar mai întâi trebuie să câștig alegerile din partid.
Astea erau veștile?
Ce-ar fi să mă ajuți?
Cum? Îmi ceri ajutorul?
Nu, îți fac o ofertă.
Te-au recomandat niște oameni
și nu puteam ignora asta.
Am înțeles.
Va trebui să refuz oferta.
Nu vreau s-o fac deloc.
Bine.
Mă așteptam să văd cât de bună ești.
În fine, tocmai ți-am mai dat o șansă.
Tu ești cea care o aruncă la gunoi.
Normal că așa vezi lucrurile.
Bine. Cred că am terminat aici, așa că voi pleca.
Mulțumesc pentru timpul acordat.
Asta e tot?
Te așteptai să auzi și altceva?
Ceva despre Yoojin?
Îmi pare rău. Nu mai am nimic să-ți spun.
Cred că te-ai înșelat.
Dacă știam subiectul, nu mă mai deranjam să vin.
AHN EUNSEOK
ȘCOALA CHUNGDAHM
În legătură cu dl Song.
Unii spun că el a mușamalizat mita oferită domnului Cho,
ca să fie chit cu el.
Copiii lui sunt în Australia.
Sigur a primit ceva de la dl Cho. Nu-i așa?
- Poate că nu. - Doamne, m-ai speriat.
De ce apari mereu din senin?
S-ar putea
să nu fie dl Song vinovatul.
Ai înnebunit și îi iei partea?
Păi,
mi-a venit o idee.
Fă…
tot ce poți ca să te salvezi.
Nu te va ajuta nimeni.
Trebuie…
să te protejezi.
Poate că face pe durul doar ca să se protejeze.
Ai febră?
- Chuljun. - Da.
Delirează, are febră.
Chem o ambulanță.
Alo, 112?
Avem pe cineva care delirează.
Stați așa.
De fapt, simt că ard,
pentru că ard de furie.
Vă rog să participați la sondajul pentru proiectul de C&D!
Mulțumesc.
Interesul vostru poate face diferența în compania Seyong.
Dacă aveți întrebări, vă rog să mă anunțați.
Îl puteți face și online.
PARTICIPAȚI LA SONDAJUL!
1. SISTEMUL DE EVALUARE
SONDAJ PROIECT DE C&D
CÂT DE IMPORTANT E SĂ STABILEȘTI ȚINTE?
2. CULTURĂ CORPORATIVĂ
REZULTATE SONDAJ PROIECT C&D
EȘTI MULȚUMIT DE CULTURA SEYONG? SUNT IMPORTANTE ȚINTELE ICP?
COMUNICI BINE CU ȘEFUL TĂU? FOARTE BINE, BINE, NU PREA BINE
Poftim.
Seunghee, te rog…
După părerea mea…
Asta e…
Urmează
evaluarea corectă pe baza realizărilor.
I-am rugat să o măsoare pe o scară de la unu la zece.
Iar asta e lista cu politicile pe care vor să le implementeze.
Merge mai bine decât mă așteptam.
Bravo!
- Cină cu echipa! - Cină cu echipa!
- Bine, să mergem!
Domnule Ryu.
Ești un nesimțit, stai degeaba.
O lași pe Yoonjo să facă toată treaba.
Fetișcana asta e mult mai bună decât mine la chestiile astea.
„Fetișcana asta”?
Ce se întâmplă? Sunteți împreună?
E bine să fii singur. Mereu poți flirta cu cineva.
Dragilor, am iubit.
Ar trebui să vă spun ceva.
Eu și Jaemin am fost colegi de școală primară și gimnazială.
Bine. Mai spun o dată.
Fetișcana asta e mult mai bună decât mine la chestiile astea, da?
De ce ați ținut secret lucrul ăsta?
M-ați păcălit.
Pe bune. Ne-ați păcălit și nici măcar nu e mare lucru.
Ajută-ne cu asta. Doamna Goo va ajunge în curând.
Bine. Mă ocup eu.
Să știți că dl Kim și dl Jin și-au dat demisia.
Și-au dat demisia înainte să se încheie investigația.
Și dl Song?
Cred că și el e investigat, dar nu sunt sigur cum se va termina.
Chiar sunt curioasă.
Oare ce rol a jucat în asta?
Și dl Cho și-a dat demisia, nu?
Nu doar el.
Cei care au încercat să ascundă efectele secundare
și au măsluit datele
sunt concediați unul câte unul.
Ah, da.
Celor de la RP care au lucrat la caz li s-a tăiat din salariu, nu?
Am făcut o greșeală. Pot accepta asta.
A venit dna Goo!
- Dnă Goo! - Dnă Goo!
- Bună.
- Mâncarea arată bine. - Bine ați venit!
Sărbătorim, așa că am adus șampanie.
Ce multe ați adus!
- Câte? - Câte sticle ați adus?
Mulțumesc!
- Mulțumesc! - Mulțumesc!
- Bravo! - Mulțumesc!
Mulțumesc!
- Noroc! - Noroc!
Bravo!
- Bravo! - Bravo!
- Bravo, dragilor! - Bravo!
- E bun. - Nu-i așa?
E bun.
Mă scuzați, dnă Goo.
Sper că nu vă deranjez.
Dar vreau neapărat să vă spun ceva.
Ce anume?
Vreau
să fiu ca dvs,
dacă nu e prea târziu.
Nu poți face asta.
Aha.
Aveți dreptate. Cum aș putea?
Trebuie să fii mai bună.
Mai bună decât mine.
Azi e o zi minunată.
Știți, sunt un mare fan de-al dvs.
Îmi puteți da un autograf?
- Un autograf? - Da.
Glumești, nu?
Nu. Vorbesc serios.
Doamne…
De unde ai poza asta?
Doamne…
„Dragă Yoonjo.”
Mulțumesc!
Doamne!
SCHIȚĂ DE RESTRUCTURARE A ORGANIZAȚIEI
PLANUL RESTRUCTURĂRII DIVIZIEI DE COMUNICAȚII
Sigur vicepreședintele va aproba asta?
N-ar avea nicio scuză să se opună.
Poate că ai dreptate,
dar cum rămâne cu Jeong Suhwan?
Doamne.
E cam drastic…
Poziția de director al departamentului de Vânzări ți s-ar potrivi
mai bine decât poziția de director de strategie, nu crezi?
SCHIȚĂ DE RESTRUCTURARE A ORGANIZAȚIEI
ECHIPA 1 DE RP ȘEF DE ECHIPĂ, CHOI YOUNGHO
Cine a pus asta aici?
CERERE DE PENSIONARE VOLUNTARĂ
SOLICIT APROBAREA PENSIONĂRII DIN MOTIVE DE AFACERI
[NOTIFICARE] SCHIȚĂ DE RESTRUCTURARE A ORGANIZAȚIEI
DIVIZIA DE COMUNICAȚII DIRECTOR: GOO YIJUNG
DIVIZIA DE AFACERI DIRECTOR: JUNG GUYUNG
Of, ar trebui să-mi mulțumească pentru că i-am salvat.
Mai ales el, tipul ăla. Chiar trebuie să-mi mulțumească.
Ce înseamnă asta? Explică-mi.
Acum avem o Divizie de Comunicații,
sub care se află departamentele de Comunicare și Strategie.
Doamna Goo e directorul Diviziei de Comunicare.
Au pus la un loc Relațiile Publice și Marketingul.
Câțiva de la Departamentul de Strategie și Resurse Umane sunt și ei transferați aici.
2023 TRANSFERURI DE PERSONAL
TRANSFERURI DE PERSONAL
Eu sunt în Echipa 1 de Comunicații.
Și eu.
RYU JAEMIN PARK YOONJO
KIM HUGIL LEE SEUNGHEE
ECHIPA 3 DE COMUNICAȚII, ASISTENT MANAGER
Domnișoara Ji conduce Echipa 1.
Șeful Echipei 2 e de la Marketing, iar pentru Echipa 3
trebuie să fie cineva din exterior. Nu recunosc numele.
Dle Maeng. Și tu ești în Echipa 1.
Suntem în aceeași echipă.
Hei.
Domnule Ryu, ești promovat ca manager.
Felicitări!
Are dreptate! Felicitări!
Seunghee, și tu vei fi promovată.
Da!
2023 TRANSFERURI DE PERSONAL SEYONG (DIRECTORI)
Domnul Song e…
SONG SUNTAE, DIRECTOR
Acum e director executiv junior și director al Diviziei de Comunicare.
Felicitări, Suntae!
Dle director Song!
- Felicitări! - Mulțumesc.
Felicitări!
- Felicitări, dle Song! - Da, felicitări!
Mulțumesc mult.
- Vă voi fi loială pentru totdeauna. - Hei.
Felicitări pentru promovare! Ești manager acum.
Nu e mare lucru.
- Cum să mă adresez acum? - Mă scuzi.
- Cum doriți. - Alo?
Ce ziceți de „director executiv”?
Doamne!
Felicitări, domnule!
- Nu era nevoie să veniți. - Abia aștept să mă îndrumați.
Bine. Mulțumesc!
- Da. - Felicitări!
Jihyo, ai venit până aici?
Felicitări!
Mulțumesc.
- Abia aștept să mă îndrumați. - Bine.
E de ajuns o singură dată.
Dumnezeule.
Ce nebunie.
Ce ziceți de o cină diseară? Ceva drăguț.
- Sună bine. - Hai să alegem restaurantul.
Subtitrarea: Paul-Octavian Axinte